stanford-oval/wikipedia huggingface dataset:
Ympäristövakuutuskeskus
Ympäristövahingon korvaukset

Vastuu ympäristövahingosta on vahingonaiheuttajalla, jonka on korvattava ympäristövahinko täysimääräisesti. Siihen kuuluvat ympäristövahinkojen torjumisesta ja pilaantuneen ympäristön ennalleen saattamisesta aiheutuneet kustannukset.
Lakisääteinen ympäristövahinkovakuutus turvaa vahingonkärsineen oikeudet silloin, kun korvauksia ei ole saatu täysimääräisesti vahingon aiheuttajalta tai sen vastuuvakuutukseta tai vahingon aiheuttaja on maksukyvytön tai tuntematon. Se turvaa oikeudet myös, jos vahinkoa ei voida korvata öljysuojarahastosta annetun lain mukaan. Korvausvastuu on, kun vahinko on aiheutunut 1.1.1999 tai sen jälkeen harjoitetusta toiminnasta.
Aiheesta muualla

Keskeisimmät säädökset Ympäristövakuutuskeskuksen sivuilla
Zhuhai International Circuit

| Zhuhai International Circuit |
| --- | --- |

Sijainti:  Zhuhai, Guangdong, Kiina
Radan pituus:  4,319
Mutkia:  14
Rataennätys:  1.22,296 (Franck Montagny, Peugeot Sport, 2010, Intercontinental Le Mans Cup)
Suurimmat tapahtumat:  FIA GT, A1 GP, FV6 Asia, CSBK
Zhuhai International Circuit (ZIC) on moottorirata Zhuhain kaupungissa Guangdongin maakunnassa Kiinassa. Radan oli alun perin tarkoitus isännöidä Formula 1 -osakilpailuja jo vuodesta 1999 lähtien, mutta rakennustyöt eivät vastanneet FIA:n asettamia vaatimuksia, minkä vuoksi ensimmäinen Kiinan Grand Prix ajettiin Shanghai International Circuitilla viisi vuotta myöhemmin. Moottoriradalla järjestetään muun muassa FIA GT Championship, A1 Grand Prix, Formula V6 Asia ja China Superbike Championship, ennen myös Zhuhain 6 tunnin ajo. Radalla järjestettiin marraskuussa 2011 Intercontinental Le Mans Cupin kuusituntinen osakilpailu, johon myös Mika Häkkinen osallistui.
Voittajat > A1 Grand Prix

| Kausi | Lähtö | Voittaja | Talli | Raportti |
| --- | --- | --- | --- | --- |
| 2007–2008 | 1. lähtö |  Michael Ammermüller | Saksa | Raportti |
| 2007–2008 | 2. lähtö |  Narain Karthikeyan | Intia | Raportti |
Aiheesta muualla

Kuvia tai muita tiedostoja aiheesta Zhuhai International Circuit Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Älvrosin piiri

| Älvrosin piiri |
| --- | --- |
 Älvrosin vanha kirkko
 fiÄlvrosin piiri 
 62°02′56″N, 14°38′49″E 
Valtio:   Ruotsi
Maakunta:  Härjedalen
Lääni:  Jämtlandin lääni
Kunta:  Härjedalenin kunta
Piirikoodi:  319003
Väestö
Väkiluku (2022):  234 
Älvrosin piiri (ruots. Älvros distrikt) sijaitsee Härjedalenin kunnassa Ruotsissa. Sen väkiluku on 234  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Härjedalenin kunnan piirit
Ylä-Kuhanen

| Ylä-Kuhanen |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°19′47″N, 27°09′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskujoki:  Välisalmi Ala-Kuhaseen 
Järvinumero:  14.973.1.009
Mittaustietoja
Pinnankorkeus:  81,8 m  
Pituus:  4,5 km  
Leveys:  3,5 km  
Rantaviiva:  31,5586 km  
Pinta-ala:  3,47864 km²   
Tilavuus:  0,0233591 km³ 
Keskisyvyys:  6,72 m  
Suurin syvyys:  30,66 m  
Saaria:  19 
 fiYlä-Kuhanen 
Ylä-Kuhanen  on Etelä-Savossa Mikkelissä  Sydänmaanpohjan lähellä sijaitseva järvi.
Maantietoa

Järvi on 4,5 kilometriä pitkä, 3,5 kilometriä leveä, ja sen pinta-ala on 348 hehtaaria eli 3,5 neliökilometriä. Sillä on 19 saarta, joiden yhteispinta-ala on 53,09 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 23,36 miljoonaa kuutiometriä eli 0,02336 kuutiokilometriä. Sen keskisyvyys on 6,7 metriä ja suurin syvyys on 30,7 metriä. Sen rantaviivan pituus on 31,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Ala-Kuhasen valuma-alueeseen (14.973) se kuuluu. Järven vedenpinnan korkeus on 81,8 metriä mpy.
Älvsborgin silta

| Älvsborgin silta |
| --- | --- |
 Älvsborgin silta kuuluu Göteborgin maamerkkeihin.
Ylittää:  Götajoki
Sijainti:  Göteborg, Ruotsi
Siltatyyppi:  riippusilta
Pisin jänneväli:  417,6 m
Pituus:  933 m
Leveys:  28,1 m
Korkeus:  n. 90 m
Alituskorkeus:  45 m
Avattu liikenteelle:  1966
Koordinaatit:  57°41′29.0″N, 011°54′4.9″E
Lisää silta-artikkeleitaArkkitehtuurin teemasivulla
Älvsborgin silta (ruots. Älvsborgsbron) on Götajoen ylittävä riippusilta Göteborgissa Ruotsin länsirannikolla. Se yhdistää kaupungin pohjoisen ja eteläisen osan. Sillan vihki käyttöön 8. marraskuuta 1966 silloinen viestintäministeri Olof Palme. Sillan rakentaminen alkoi vuonna 1963, sen suunnittelija on Sven Olof Asplund. Silta on kokonaispituudeltaan 933 metriä, sen pääjänne on 417 metriä ja kannen leveys 28,1 metriä. Teräsbetoniset pylonit kohoavat noin 90 metrin korkeuteen.
Silta maalattiin vihreäksi Göteborgin isännöimien vuoden 1995 yleisurheilun MM-kilpailujen kunniaksi. Maalausurakka aloitettiin vuonna 1993, ja maalaukseen käytettiin noin 36 000 litraa maalia.[lähde? ]
Aiheesta muualla

Kuvia tai muita tiedostoja aiheesta Älvsborgin silta Wikimedia Commonsissa
Ördög

Ördög on pakanallinen piru unkarilaisessa mytologiassa.
Kristinuskossa Ördög samaistetaan piruun. Usein hänet kuvataan faunin kaltaisena hännäkkäänä, sarvekkaana ja pukinsorkkaisena olentona. Ördög liikkuu usein alamaailmassa tai helvetissä (pokol). Kun hän oleskelee ylämaailmassa hän esiintyy kettuna, tummana liekkinä tai perinteisenä unkarilaisena tummasilmäisenä paimenena.
Aiheesta muualla

Ordog.org
Windows Defender

| Windows Defender |
| --- | --- |

 Alkuperäinen Windows Defender haittaohjelmien poistotyökalu Windows Vistassa
Kehittäjä:  Microsoft
Tiedot
Ohjelmistotyyppi:  virustorjunta
Alusta:  Windows 8, Windows 10
Ohjelmointikielet:  C++
Lisenssi:  ilmainen
Aiheesta muualla
Windows Defender
Windows Defender (koko nimi Windows Defender Antivirus) on ilmainen Microsoftin kehittämä virustorjuntaohjelma Windows 8- ja Windows 10 käyttöjärjestelmiin.
Aiemmin samalla nimellä tunnettiin Microsoftin kehittämä haittaohjelmien poistotyökalu.
Ohjelma toimii tietokoneen käyttöjärjestelmän taustalla pyrkien suojaamaan sitä kaikilta tunnetuilta uhkilta. Ohjelma on saatavilla useilla eri kielillä, myös suomeksi.
Historia

Windows Defender oli aikanaan nimeä GIANT AntiSpyware kantava ohjelma, kunnes Microsoft osti sen. Oston seurauksena nimi muuttui ensin Windows AntiSpywareksi, jolla ei juurikaan ollut eroa Giantin ohjelmaan. Windows Defender -nimiseksi muuttuessaan ohjelma sai lukuisia uusia ominaisuuksia. Näitä ovat esimerkiksi uudistettu käyttöliittymä, parannetut tutka- ja poisto-ominaisuudet, kaikkien käyttäjien suojaus sekä automaattiset päivitykset. Tämä Windows Defender -nimeä kantanut haittaohjelmien poistotyökalu sisältyi Windows Vista ja Windows 7 -käyttöjärjestelmiin.
Windows 8 -käyttöjärjestelmään aiemmin erillinen Microsoftin virustorjuntaohjelma Microsoft Security Essentials sulautettiin aiemman Windows Defender haittaohjelmien poistotyökalun kanssa. Näin syntyi uusi Windows Defender -nimeä kantava täysimittainen viruksien ja haittaohjelmien torjuntaohjelma sisäänrakennettuna käyttöjärjestelmään.
Ominaisuudet

virustorjunta
taustasuojaus
vakoiluohjelmien tunnistus
ajoitettu tietokoneen tarkastus ja haittaohjelmien poisto
automaattiset päivitykset.
Menestyminen

Alkuperäinen Windows Defender haittaohjelmien poistotyökalu on kevyt, mutta se ei ole menestynyt hyvin testeissä heikon haittaohjelmien tunnistuksen takia.
Myöskään virustorjunnan sisältänyt Windows Defender ei aikaisemmin menestynyt hyvin testeissä. Vuonna 2013 julkaistiin Windows 8 -tietokoneille uudistettu Windows Defender, jonka MaximPC laittoi vertailuun Avastia vastaan. Vain käyttöliittymä todettiin paremmaksi Defenderissä. Microsoft sanoikin aiemmin Defenderin olevan vain "ensimmäinen turvatekijä" (first line of defense) haittaohjelmia vastaan, eikä suositellut sitä käytettäväksi tietokoneen ainoana suojausohjelmana.
Sittemmin Windows Defender on kehittynyt valtavasti. Huhtikuussa 2016 AV-TEST antoi ohjelmalle virustorjuntaohjelmien sertifioinnin. AV-TEST:issä ohjelma sai tuolloin 3/6 pistettä.
Huhtikuussa 2017 AV-TEST antoi Defenderille 4,5/6 pistettä ja myöhemmin saman vuoden joulukuussa 6/6 pistettä.
Aiheesta muualla

Windows Defenderin virallinen sivusto
Windows Defender ohjeet (englanniksi)
Updating your Microsoft antimalware and antispyware software (englanniksi)
Virustorjunta
| --- | --- |
Mainittavia yrityksiä::  Avast Software AVG Technologies Avira Bitdefender Cisco Systems Comodo Group Dr. Web F-Secure Kaspersky Lab Intel Security (ent. McAfee) Lavasoft Malwarebytes Microsoft Panda Security Symantec Corporation Trend Micro ZoneAlarm
Ohjelmia eri alustoille:: 
• Työpöytä • Palvelimet:  AhnLab Avast Antivirus AVG Anti-Virus Avira Antivirus Bitdefender BullGuard Comodo Internet Security Dr. Web F-Secure Advanced SystemCare Kaspersky Internet Security Malwarebytes Anti-Malware McAfee VirusScan Microsoft Security Essentials Microsoft Windows Defender Panda Security Sophos Symantec Endpoint Protection Norton Internet Security Trend Micro Internet Security ZoneAlarm
• Mobiililaitteet • Tabletit:  AhnLab AVG Anti-Virus Avira Antivirus Bitdefender BullGuard Comodo Mobile Security Dr. Web F-Secure Intel Security Trend Micro
Zhuhain 6 tunnin ajo 2011

Zhuhain Rata.
Zhuhain 6 tunnin ajo 2011 oli Intercontinental Le Mans Cup -kauden 2011 seitsemäs osakilpailu, joka ajettiin 13. marraskuuta Zhuhai International Circuitin radalla Kiinassa.
Kilpailun voitti Peugeotilla ajaneet Sébastien Bourdais ja Anthony Davidson.
Zhuhai

| Zhuhai 珠海市, Zhūhǎi Shì |
| --- | --- |
 Zhuhain sijainti Guangdongin maakunnassa
 Zhuhai
 Koordinaatit: 22.2738°N, 113.5721°E 
Valtio:  Kiina
Maakunta:  Guangdong
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  1 724,32 km²
Väkiluku (2010):  1 562 530
 – Väestötiheys:  906 as./km²
Aikavyöhyke:  UTC+8
Postinumero:  519000
Suuntanumero(t):  0756
Rekisterikilpi:  粤C
 
 www.zhuhai.gov.cn 
Infobox OKVirheellinen NIMI-arvo: 
Zhuhai (kiin.: 珠海; pinyin: Zhūhǎi; Jyutping: Zyu1hoi2) on prefektuuritason kaupunki Guangdongin maakunnan eteläosassa Kiinassa Macaon pohjoispuolella. Kaupungin keskusta sijaitsee Helmijoen suistoalueella, linnuntietä noin 100 kilometriä maakunnan pääkaupunki Kantonista etelään. Kaupungin väkiluku on 1,56 miljoonaa (2010) ja pinta-ala 1 688 neliökilometriä (toisen lähteen mukaan 1 724,32 km²).
Zhuhai rajoittuu lännessä Jiangmenin, pohjoisessa Foshanin ja Zhongshanin prefektuuritason kaupunkeihin. Eteläpuolella on Macao ja Etelä-Kiinan meri.
Zhuhaista tuli 1980-luvulla erityistalousalue. Zhuhai Jinwanin lentoasema (aiemmin nimeltään Zhuhai Sanzaon lentoasema) palvelee kaupunkia ja sen ympäristöä.
Kaupungin lähistöllä sijaitsee moottorirata Zhuhai International Circuit, jossa järjestetään muun muassa FIA GT Championship ja A1 Grand Prix -sarjojen osakilpailut.
Hallinnollinen jako

Zhuhain prefektuuritason kaupunki jakautuu hallinnollisesti kolmeen kaupunkipiiriin ja kolmeen erityistalousalueeseen.
Erityistalousalueet
Hengqin New Area (横琴新区)
Zhuhai National Hi-Tech Industrial Development District (珠海国家高新技术产业开发区)
Wanshan Marine Development Experimental Zone (万山海洋开发试验区)
Ilmakuva kaupungista.
Xiangzhoun kaupunkipiiri.
Gongbein linja-autoasema.
Zhuhain lentoasema.
Hongkong-Zhuhai-Macao -silta rakenteilla (kesäkuu 2015).
Aiheesta muualla

Kuvia tai muita tiedostoja aiheesta Zhuhai Wikimedia Commonsissa
Zhuhai City Information (erityisesti talouspainotus) (englanniksi) (chinaknowledge.com)
Zhuhai Travel Guide (englanniksi) (travelchinaguide.com)
China Postal Code Guangdong Province (prefektuuri ja piirikuntataso) (englanniksi) (youbianku.com)
Windows 98

Windows 98 (tunnettiin koodinimellä Memphis) on Microsoftin Windows 95 -käyttöjärjestelmää seurannut seuraava 9x-ytimeen perustuva, 25. kesäkuuta 1998 julkaistu graafinen 32-bittinen käyttöjärjestelmä. Se toi mukanaan mm. AGP- ja USB-tuet. Muita ominaisuuksia ovat usean näytön tuki ja WebTV-tuki. Internet Explorer 4.0 on myös sisäänrakennettu Windowsin koodiin eikä selainta voinut poistaa.
Järjestelmä

Windows 98 on huomattavasti laajempi kuin edeltäjänsä Windows 95. Laitteistovaatimus oli 486 DX2 66 MHz tai nopeampi suoritin ja 16 MB RAM-muistia (24 MB suositeltiin). Levytilavaatimus kymmenkertaistui 500 megatavuun, ja asennus vaati tyypillisesti 210 MB. Windows 98 käytti myös FAT32-tiedostojärjestelmää, joka salli yli 2 gigatavun levyosiot. PC-tietokoneiden BIOS rajoitti tuetut kiintolevyt kuitenkin useimmiten 32 gigatavuun, eikä Windows tukenut yli 128 GB levyjä. Windows 98 ei myöskään välttämättä suostu käynnistymään, jos tietokoneessa on yli 1 GB muistia, mikä ei sen käyttöiän aikana ollut ongelma.
Windows 98 tuki ensimmäistä kertaa uusimpien 3D-näytönohjainten AGP-väylässä tukemaa AGP-teksturointia, jossa näytönohjain voi käyttää tietokoneen muistia tekstuurimuistina näytönohjainkortin muistin lisäksi. Windows 95 oli tukenut AGP:ta vain nopeampana PCI-väylän korvikkeena. Ominaisuus osoittautui kuitenkin pelien kannalta liian hitaaksi AGP-väylän ja tietokoneen muistin hitauden vuoksi, verrattuna kortin omaan muistiin, eikä juurikaan käytetty.
Pelejä oli tukemassa Windows 98:n mukana tullut DirectX 5.2. Uusien pelien mukana toimitettiin uudempia versioita rajapinnasta, ja Windows 98:n voi päivittää DirectX 9.0c:hen asti. Windows 98:ssa oli myös OpenGL-tuki.
Windows 98 tuki ensi kertaa Windows Driver Model (WDM) -mallin mukaisia laiteajureita, joita myös Windows 2000 myöhemmin käytti. Laitevalmistajat jatkoivat kuitenkin enimmäkseen Windows 95:n ja Windows 3.x:n käyttämien VxD-laiteajurien kehittämistä.
Windows 98:n eniten mainostettu uutuus oli PnP (Plug and Play), jonka tarkoituksena oli tehdä oheislaitteiden  ja laajennuskorttien liittäminen helpoksi. PnP:n keskeinen innovaatio oli ISA-väylän laajennuskorttien automaattinen keskeytys- ja IO-osoitteiden jako. Uuden määritelmän tekemisen hyöty oli kuitenkin kyseenalainen, koska ISA-kortit olivat jo väistymässä. Uudemmat PCI- ja USB-väylät tukivat jo itsessään vastaavia ominaisuuksia. Täyden hyödyn ottaminen ominaisuudesta vaati sekä BIOS-tukea, että laajennuskorttien suunnittelemista uudelleen.
Alkuperäisessä Windows 98:ssa olikin huomattavasti yhteensopivuus- ja vakausongelmia. Vaikkakin 98 myi hyvin heti julkaisemisensa jälkeen, yleinen mielipide ammattilaisten keskuudessa oli, ettei päivitys välttämättä ollut tarpeeksi hyvä.
Windows 98:n esittelytilaisuudessa huhtikuussa 1998 plug-and-play ominaisuutta esiteltäessä käyttöjärjestelmä kaatui tuottaen BSoDin.
Windows 98 SE

Windows 98 SE (Second Edition) julkaistiin 10. kesäkuuta 1999. Se sisälsi lukuisia parannuksia ja päivityksiä alkuperäiseen Windows 98:n nähden. Windows 98 SE muun muassa päivitti Internet Explorer -selaimen versiosta 4 versioon 5. Myös USB -tukea paranneltiin. Windows 98 SE lisäsi myös Netmeeting 3:n, mahdollisuuden jakaa Internet-yhteys muille lähiverkon koneille sekä DVD-ROM-tuen. DirectX oli päivitetty versioon 6.1.
Kritiikki

Windows 98:a kritisoitiin innovatiivisuuden puutteesta, mutta kritiikistä huolimatta siitä tuli menestystuote. Windows 98 SE:tä puolestaan kritisoitiin, koska se ei ollut ilmainen päivitys niille, jotka olivat jo ostaneet Windows 98:n ensimmäisen version. Windows 98 SE:ssä suurin osa alkuperäisen version ongelmista korjattiin ja se oli myös huomattavasti vakaampi kuin seuraajansa Windows Me.
Vuoden 2003 lopulla ja vuoden 2004 alussa nousi erimielisyyksiä, koska Microsoft suunnitteli lopettavansa tuen Windows 98:lle 16. tammikuuta 2004. Koska Windows 98 oli tuohon aikaan vielä suhteellisen suosittu, Microsoft päätti jatkaa tukea 11. heinäkuuta 2006 saakka. Windows Me:n tuki päättyi samana päivänä, vaikka sen tuki oli alun perin määrä loppua 31. joulukuuta 2004.
Aiheesta muualla

Kuvia tai muita tiedostoja aiheesta Windows 98 Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Windows 95 | Windows-versiot | Seuraaja: Windows Me |
Zelos

Zelos (m.kreik. Ζῆλος, "kiihko") oli kreikkalaisessa mytologiassa Pallaksen ja Styksin poika ja Niken, Kratoksen ja Bian veli.
Zelos oli paitsi omistautumisen myös kateellisuuden ja äärimmäisen kilpailuhengen henkilöitymä. Yhdessä sisaruksiensa kanssa hän oli Zeuksen seuralainen ja pani täytäntöön hänen käskyjänsä.
Tupoksen seisake

Pohjanmaan rata Tupoksen kohdalla pohjoisen suuntaan (Ouluun päin). Pysäkin lakkaudettua sittemmin purettu seisake sijaitsi pienen matkan päässä valokuvan ottopaikasta.
Tupoksen seisake tai pysäkki (lyh. Tps ) oli rautatieliikennepaikka Pohjois-Pohjanmaalla Limingan kunnan Tupoksen kylässä.
Liikennepaikka sijaitsi Pohjanmaan radan varrella kylän itäpuolella, Kempeleen ja Limingan rautatieasemien välisellä rataosuudella. Seisakkeelta matkaa Limingan asemalle oli 6,9 kilometriä, Kempeleen asemalle 5,7 kilometriä ja Oulun asemalle 17,3 kilometriä.
Liikennepaikka avattiin alun perin laiturivaihteena, mutta alennettiin sivuraiteen purkamisen myötä ennen lakkauttamistaan seisakkeeksi. Sivuraidetta käytettiin tavaran kuormaamiseen ja purkamiseen.
Tupos palveli rautatiepaikkana ympäristöä aina Tyrnävää myöten. Paperipuuta ja heinäpaaleja lähetettiin ja koneita, laitteita, kotieläimiä, rakennustarvikkeita tuotiin. Joskus hätätilassa raide toimi myös kohtauspaikkana vastakkaisista suunnista tuleville junille, kun Kempeleen ja Limingan asemilla oli tungosta. Erikoisesti sota-aikana Tupos oli vilkkaassa käytössä. Pysäkkirakennuksessa oli pieni odotustila ja posti hoidettiin myös siellä.
Örbyhusin linna

Örbyhusin linna
Örbyhusin linna on Ruotsissa nykyisessä Tierpin kunnassa sijaitseva rakennus. Örbyn tilan tiedetään olleen olemassa jo 1300-luvulla. Omistajana toiminut Vaasa-suku antoi sille nimen Örbyhus. Kustaa Vaasa kehitti tilasta puolustusrakennelman, mutta sitä käytettiin myös vankilana ja muun muassa Erik XIV vietti viimeiset vuotensa siellä. 1660-luvulla keskiaikainen linna muutettiin barokkilinnaksi. Se on rakennettu pääosin tiilistä ja muutettiin 1800-luvulla kaksikerroksisesta kolmikerroksiseksi. Linna ja tilukset ovat olleet 1400-luvulta alkaen useiden eri aatelissukujen omistuksessa. Vuonna 1900 Örbyhusin osti Carl Gustaf von Rosen, jonka lapsenlapset omistavat linnan nykyään.
Aiheesta muualla

Wikimedia Commonsissa on kuvia tai muita tiedostoja aiheesta .
Linnan kotisivut
Tierps kommun: Örbyhus slott (ruotsiksi)
Örbyhus - Historiesajten (ruotsiksi)
Ukrainan 67. prikaati

Ukrainan 67. erillinen mekanisoitu prikaati (ukr. 67-ма окрема механізована бригада, Šistdesjat soma okrema meh’anizovana bryhada, 67 ОМБр) on Ukrainan maavoimien yhtymä, joka perustettiin marraskuussa 2022 äärioikeistolaisen oikea sektori -puolueen aseellisesta siivestä Vapaaehtoinen ukrainalainen armeijakunta (ukr. Добровольчий український корпус «Правий сектор», ДУК ПС, Dobrovoltšyi ukrajinskyi korpus «Pravyi sektor», DUK PS).
Ukrainan Cup

| Ukrainan Cup |
| --- | --- |
Laji:  Jalkapallo
Maa(t):   Ukraina
Perustettu:  1992
Hallitseva mestari:  FK Šah’tar Donetsk (2016–17)
Eniten mestaruuksia:  FK Dynamo Kiova   FK Šah’tar Donetsk (11)
Ukrainan Cup (ukr. Кубок України) on ukrainalainen vuosittain järjestettävä jalkapalloturnaus. Cup pelattiin ensimmäisen kerran kaudella 1992–1993. Menestyneimmät seurat ovat 11 mestaruudellaan FK Dynamo Kiova ja FK Šah’tar Donetsk.
Yleiskaukosäädin

Harmony 670 -yleiskaukosäädin.
Yleiskaukosäädin on kaukosäädin, jonka voi ohjelmoida ohjaamaan erimerkkisiä, yhden tai useammantyyppisiä viihde-elektroniikkalaitteita. Halvoilla yleiskaukosäätimillä voi ohjata vain valmistajan säätimeen ohjelmoimia laitteita, kun taas keskihintaiset ja kalliit yleiskaukosäätimet antavat käyttäjälle mahdollisuuden ohjelmoida uusia ohjauskoodeja kaukosäätimeen. Monien laitteiden mukana tulevat kaukosäätimet sisältävät yleiskaukosäätimen ominaisuuksia, jolloin niillä voi ohjata muitakin laitteita kuin sitä, jonka mukana ne on ostettu. Esimerkiksi kuvanauhurin kaukosäädin saattaa olla ohjelmoitu ohjaamaan useanmerkkisiä televisioita.
Historia

Philips esitteli ensimmäisen yleiskaukosäätimen 30.5.1985 (Yhdysvaltain patentti #4774511) Magnavox-tuotenimellä. Robin Rumbolt, William "Russ" McIntyre ja Larry Goodson kehittivät ensimmäisen yleiskaukosäätimen vuonna 1985 Pohjois-Amerikan Philipsin (Magnavoxin, Sylvanian ja Philcon) kanssa. Pian kehityksen ja patenttihakemuksen jälkeen Magnavox aloitti "Smart, Vey Smart"-kampanjan, jonka perusväitteenä oli "smart". McIntyre on väittänyt, että suunnittelun ensisijainen haaste oli saada taidokas ja tiivis ohjelmakoodi mahtumaan erittäin pieneen tallennustilaan. Yleiskaukosäätimestä on tehty ainakin kaksi myöhempää Yhdysvaltain patenttia: #4803359 marraskuussa 1988 ja #4951131 vuonna 1989.
Ensimmäinen ohjelmoitava yleiskaukosäädin, nimeltään CORE, tuli markkinoille vuonna 1987. Sen loi Apple I ja Apple II -tietokoneiden keksijän, Steve Wozniakin, startup-yritys.
Steve Ciarcia julkaisi maaliskuussa 1987 Byte Magazinessa artikkelin "Build a Trainable Infrared Master Controller", joka kertoi yleiskaukosäätimestä, johon pystyy lataamaan säätöjä tietokoneelta. Kyseisellä laitteella oli makrokykyjä.
Ominaisuudet

Useimmilla yleiskaukosäätimillä on lukuisia yhteisiä ominaisuuksia:
Virtapainike, sekä kytkin tai painikkeita, joista valítaan, mitä laitetta ollaan ohjaamassa. Tyypillinen valinta sisältää television, kuvanauhurin, DVD-soittimen ja digisovittimen ohjaamisen, ja usein on myös muita vaihtoehtoja, kuten digitaalisen tallentimen, äänentoistolaitteet ja kotiautomaatiolaitteet.
Kanavan ja äänenvoimakkuuden valitsimet (merkitään usein +:lla ja -:lla.)
Numeronäppäimistö kanavanumeron, ajan, päivämäärän yms. valintaa varten.
Asetuspainike (usein syvennyksessä vahinkopainallusten välttämiseksi), joka mahdollistaa ohjauskoodien valinnan. Koodit syötetään yleensä numeronäppäimistöllä. Suurimmassa osassa yleiskaukosäätimistä on myös mahdollisuus selata saatavilla olevien ohjelmakoodien luettelo läpi, jotta käyttäjällä on mahdollisuus löytää ohjattavaan laitteeseen sopiva koodi.
Suurimmassa osassa yleiskaukosäätimistä on yksi tai useampi nuolinäppäimistö DVD-soitinten, digisovitinten jne. valikkoja varten.
Pienimmissä yleiskaukosäätimissä, kuten TV-B-Gonessa ja avaimenperän kokoisissa kaukosäätimissä on ainoastaan muutamia näppäimiä, kuten virtanäppäin, ja kanavan ja äänenvoimakkuuden painikkeet.
Kalleimmissa yleiskaukosäätimissä on lukuisia muita ominaisuuksia:
Makro-ohjelmointi, jolloin käyttäjä voi ohjelmoida yhdellä näppäimen painalluksella lähetettäviä komentosarjoja.
Nestekidenäyttö, josta näkee mm. kaukosäätimen toimintatilan.
Ohjelmoitavia näppäimiä, jotka mahdollistavat käyttäjän määrittelemät toiminnot.
Mahdollisuus käyttää useampaa laitetta vaihtamatta kaukosäätimen toimintatilaa (esimerkiksi mahdollisuus käyttää TV:n äänensäätöpainikkeita kaukosäätimen ollessa DVD-soittimen tilassa).
Infrapunakoodin tunnistus, joka mahdollistaa sellaisten laitteiden ohjaamisen, jotka eivät ole vielä kaukosäätimen ohjelmakooditiedostossa.
Mahdollisuus liittää tietokoneeseen, mikä mahdollistaa kaukosäätimen helpomman ohjelmoinnin tietokoneella.
Joillakin yleiskaukosäätimillä pystyy soittamaan puheluita, jolloin niillä voi korvata puhelimen kyseisessä huoneessa.
Kaukosäädinten toiminta-alaa voi laajentaa toistimilla. Jotkin yleiskaukosäätimet on suunniteltu viestimään toistinten kanssa radiotaajuudella, mikä poistaa infrapunatoistinten vaatiman toistimeen osoittamisen tarpeen. Osa taas vastaanottaa kaikkien kaukosäädinten infrapunasignaalit ja lähettää ne ohjattavalle laitteelle. (Jälkimmäisiä rakennetaan myös harrastetöinä, ja niitä onkin laajasti saatavilla rakennussarjoina.)
Jotkin laitteet, kuten osa tietokoneista ja pelikonsoleista, käyttävät ohjaussignaalin välittämiseen Bluetoothia tai radioaaltoja inftapunan sijaan. Myös näille laitteille sopivia yleiskaukosäätimiä on saatavilla.